CELEX: 22017D2138
Language: sk
Date: 2016-06-03 00:00:00
Title: Rozhodnutie Spoločného výboru EHP č. 120/2016 z 3. júna 2016, ktorým sa mení príloha II (Technické predpisy, normy, skúšky a certifikácia) k Dohode o EHP [2017/2138]

23.11.2017   
               
               
                  SK
               
               
                  Úradný vestník Európskej únie
               
               
                  L 308/23
               
            ROZHODNUTIE SPOLOČNÉHO VÝBORU EHP
      č. 120/2016
      z 3. júna 2016,
      ktorým sa mení príloha II (Technické predpisy, normy, skúšky a certifikácia) k Dohode o EHP [2017/2138]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Vykonávacie nariadenie Komisie (EÚ) 2016/364 z 1. júla 2015 o klasifikácii reakcie stavebných výrobkov na oheň podľa nariadenia Európskeho parlamentu a Rady (EÚ) č. 305/2011 (1) sa má začleniť do Dohody o EHP.
               
            
                  (2)
               
               
                  Vykonávajúcim nariadením (EÚ) 2016/364 sa zrušuje rozhodnutie Komisie 2000/147/ES (2) začlenené do Dohody o EHP, a preto je potrebné odkaz naň v rámci Dohody o EHP vypustiť.
               
            
                  (3)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Kapitola XXI prílohy II k Dohode o EHP sa mení takto:
      
                  1.
               
               
                  Za bod 1zzi [vykonávacie rozhodnutie Komisie (EÚ) 2015/1959] sa vkladá tento text:
                  
                              „1zzj.
                           
                           
                              
                                 32016 R 0364: delegované nariadenie Komisie (EÚ) 2016/364 z 1. júla 2015 o klasifikácii reakcie stavebných výrobkov na oheň podľa nariadenia Európskeho parlamentu a Rady (EÚ) č. 305/2011 (Ú. v. EÚ L 68, 15.3.2016, s. 4).“
                           
                        
            
                  2.
               
               
                  Text bodu 1zr (rozhodnutie Komisie 2000/147/ES) sa vypúšťa.
               
            Článok 2
      Znenie delegovaného nariadenia (EÚ) 2016/364 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 4. júna 2016 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 3. júna 2016
         
            
               Za Spoločný výbor EHP
            
            
               predseda
            
            Claude MAERTEN
         
      
      
         (1)  Ú. v. EÚ L 68, 15.3.2016, s. 4.
      
         (2)  Ú. v. ES L 50, 23.2.2000, s. 14.
      
         (*1)  Ústavné požiadavky neboli oznámené.